ໄທ ໄວ້ອາໄລ ໃຫ້ຜູ້ເຄາະຮ້າຍ ຈາກເຫດລະເບີດ ທີ່ສານເຈົ້າ 
ບັນດາເຈົ້າໜ້າທີ່ຂັ້ນ​ສູງ​ຂອງໄທ ແລະ​ບຸກຄົນສຳຄັນ ທາງ​ສາສະໜາ ໄດ້​​ເຂົ້າ​ຮ່ວມ ໃນພິທີ ຢູ່​ທີ່​ສານເຈົ້າ ບ່ອນ​ຖືກໂຈມ​ຕີ ​ດ້ວຍການວາງ​ລະ​ເບີດ​ຮ້າຍ​ແຮງ​ .
ພິທີໄດ້ຈັດຂື້ນ ໃນວັນສຸກມື້ນີ້ ຢູ່ທີ່ສານເຈົ້າ ບ່ອນຖືກໂຈມຕີ ດ້ວຍການວາງລະເບີດຮ້າຍແຮງໃນອາທິດນີ້ໃນຂະນະທີ່ບັນ ດາເຈົ້າໜ້າທີ່ໄທ ສືບຕໍ່ໃຫ້ການຖະແຫລງທີ່ສັບສົນ ກ່ຽວກັບ ການຊອກຫາບັນດາຜູ້ໂຈມຕີ ບັນດາເຈົ້າໜ້າທີ່ຂັ້ນສູງຂອງໄທແລະບຸກຄົນສຳຄັນທາງສາ ສະໜາ ໄດ້ເຂົ້າຮ່ວມ ໃນພິທີທາງສາສະໜາຕ່າງໆ ເພື່ອໄວ້ ອາໄລໃຫ້ແກ່ 22 ຄົນ ທີ່ເສຍຊີວິດ ຍ້ອນ ການວາງລະເບີດ ໃນວັນຈັນທີ່ຜ່ານມາ ທີ່ສານເຈົ້າເອຣາວັນ ຊຶ່ງເປັນການໂຈມ ຕີ ທີ່ຮ້າຍແຮງຢູ່ໃນປະເທດໄທ ເທົ່າທີ່ຍັງຈຳກັນໄດ້ ພວກເຈົ້າໜ້າທີ່ໄດ້ເພີ້ມ ການລາດຕະເວນຮັກສາຄວາມປອດໄພ ຢູ່ຕາມບ່ອນ ທ່ອງທ່ຽວ ແລະເຂດອຶ່ນໆທົ່ວບາງກອກ ເຖິງແມ່ນວ່າ ການສືບສວນໄດ້ນຳພາໄປສູ່່ຫລັກຖານເລັກ ນ້ອຍວ່າ ໃຜເປັນຜູ້ປະຕິບັດງານ ຫລືເປັນດ້ວຍເຫດໃດ ບັນດາເຈົ້າໜ້າທີ່ ໃນວັນພະຫັດວານນີ້ ໄດ້ເນັ້ນໜັກວ່າ ການວາງລະເບີດ ບໍ່ໄດ້ພົວພັນ ກັບການກໍ່ການຮ້າຍຕ່າງປະເທດ ເຖິງແມ່ນວ່າ ໃນຂະນະທີ່ເຂົາເຈົ້າໄດ້ ອອກໝາຍຈັບ ແລະເຜີຍແຜ່ຮູບແຕ້ມຜູ້ຕ້ອງສົງໄສທີ່ສຳຄັນ ທີ່ເຂົາເຈົ້າກ່າວວ່າເປັນຊາວຕ່າງດ້າວ ຜູ້ບັນຊາການຕຳຫລວດແຫ່ງຊາດ ທ່ານ Somyot Poompanmoung ກ່າວໃນວັນສຸກ ມື້ນີ້ວ່າ “ບັນດາຜູ້ສືບສວນ ໄດ້ລົງຄວາມເຫັນວ່າ ນີ້ບໍ່ແມ່ນການປະຕິ ບັດງານຂອງພວກ ກໍ່ການຮ້າຍ ແຕ່ເຫດຮ້າຍດັ່ງກ່າວ ແມ່ນແນ່ໃສ່ ບໍ່ໃຫ້ຄວາມເຊື່ອຖືແກ່ລັດຖະບານ ທຳ ລາຍຄວາມເຊື່ອໝັ້ນ ແລະເຮັດໃຫ້ບັນດານັກທ່ອງທ່ຽວຢ້ານກົວ ” ເຖິງແມ່ນມີການສັບສົນ ພວກຜູ້ນຳທະຫານຂອງໄທ ກຳລັງທັບມ້າງຜູ້ທີ່ເປົ່າຂ່າວລືກ່ຽວກັບວ່າ ໃຜເປັນຜູ້ຮັບຜິດຊອບຕໍ່ການໂຈມຕີ ໂຄສົກທະຫານຄົນນຶ່ງ ກ່າວຜ່ານທາງລາຍ ການໂທລະພາບ ໃນວັນສຸກມື້ນີ້ວ່າ ພວກທີ່ພາກັນເຜີຍແຜ່ຂ່າວທີ່ ບໍ່ຖືກຕ້ອງທາງສື່ສັງ ຄົມ ຈະປະເຊິນໜ້າກັບການຖືກລົງໂທດ ທ່ານ Somyot ບໍ່ໄດ້ໃຫ້ຄວາມສຳຄັນ ຕໍ່ການໃຫ້ຄວາມເຫັນກ່ອນໜ້ານີ້ທີ່ວ່າ ເຈົ້າໜ້າທີ່ ໄດ້ຊອກຫາຜູ້ຕ້ອງສົງໄສຢ່າງໜ້ອຍ 10 ຄົນທີ່ວາງແຜນການໂຈມຕີ ທ່ານເວົ້າວ່າ “ຂ້າພະເຈົ້າບໍ່ໄດ້ກ່າວວ່າ ພວກເຮົາມີຜູ້ຕ້ອງສົງໄສ 10 ຄົນ ແຕ່ໃນຕອນຕົ້ນ ໃນທາງທິດສະດີ ແລ້ວ ສຳລັບບັນດານັກຊຽວຊານແລ້ວ ການໂຈມຕີດ້ວຍລະເບີດໃນທຳນອງນີ້ ພວກເຮົາ ເຊື່ອວ່າ ຄວນມີຫລາຍຄົນຮ່ວມມືກັນ ”